ටික දවසකට ඉස්සල්ලා මම මේ ලිපියෙ පළවෙනි කොටස (ගුවන රජ කරන ප්‍රහාරක ගුවන් යානා - 01)ඔයාලට දුන්නා.අද මම කියන්න යන්නේ F-22 Raptor නම් තවත් ප්‍රහාරක යානයක් ගැන.කලින් ලිපියෙ කිව්වා වගේම ගුවන් යානා ශ්‍රේණිකරනයේ පළමු සහ දෙවන ස්ථාන ගැන මත කීපයක් තියෙනවා.ඒ වුනත් බොහෝ ශ්‍රේණිකරනයන් වල මෙම යානාව ඇත්තේ පළමු ස්ථානයේ ය.එම නිසා F-22 Raptor වර්තමානයේ ලොව ප්‍රථම ස්ථානයේ පසුවන ප්‍රහාරක යානය යැයි පැවසුවහොත් එහි වැරැද්දක් නොමැත.මෙම යානාව ඇමෙරිකාවේ Lockheed Martin Aeronautics සමාගමේ තවත් විශිෂ්ඨ නිමැවුමකි..තවද F-22 Raptor යානය ඇමෙරිකාවෙන් පිට කිසිම රටකට ලබා දෙන්නේද නැත.එනම් මෙම යානය භාවිතා කරනුයේ ඇමෙරිකානු ගුවන් හමුදාව පමණි F-22 Raptor යානය හඳුන්වා දෙන ලද්දේ 2005 වසරේ අවසාන කාර්තුවේ වුවද මෙහි පළමු ගුවන් ගමන සිදු කරන ලද්දේ 1997 වසරේ දී ය.තවද F-22 Raptor එක් යානාවක වටිනාකම ඇමෙරිකානු ඩොලර් මිලියන 150ක්(ශ්‍රී ලංකා රුපියල් බිලියන 19.9ක) ක් වේ.{{{ලංකාවේ අප කොයි කවුරුත්හොඳින් දන්නා වූ කෆීර් යානාවක සම්පූර්ණ වටිනාකම වනුයේ ඇමෙරිකානු ඩොලර් මිලියන 4.5(ශ්‍රී ලංකා රුපියල් මිලියන 602.9)කි.එනම් F-22 Raptor එක් යානයක වටිනාකම කෆීර් යානා 33 ක පමණ වටිනාකමට සමාන වේ. (1000millions=1 billion)}}} මේ වන විට F-22 Raptor යානා 195ක් නිශ්පාදනය කර ඇති අතර ඉන් යානා 8ක් යොදා ගන්නේ පරීක්ෂණ කටයුතු සඳහා ය.එනම් දැනට භාවිතයේ ඇත්තේ යානා 187 කි.